1950 és 1958 között az 1. FC Dilsberg, 1958 és 1961 között az SV Sandhausen csapatok juniorja volt. 1961-ben az FC Bayern Münchenbe szerződött, ahol 1970-es távozásáig egyszer bajnokságot, háromszor kupát és egy alkalommal Kupagyőztesek Európa-kupáját nyert. Végigjátszotta az 1967-es KEK-döntőt. 1967-ben megkapta az Ezüst Babérlevél kitüntetést. A bajoroknál 286 mérkőzésen 186 gólt szerzett. 1970-től 1975-ig a svájci Grasshopper Club Zürich játékosa. Svájcban egy alkalommal nyerte meg a bajnokságot, valamint csapatában 125 mérkőzésen 26 gólt szerzett. Az 1975-1976-os szezonban 2 mérkőzésen lépett pályára a svájci FC Winterthur csapatban, mivel az edzői szerepet ő töltötte. 1976 és 1980 között játékosa és edzője volt az FC Emmenbrücke és a VfB Friedrichshafen csapatainak.